3 Die New Quest was 'n akademiese beweging wat in verband met historiese Jesus- navorsing die standpunt gehandhaaf het dat die evangelies na 'n historiese persoon (Jesus van Nasaret) verwys alhoewel 'n biografie van daardie persoon nie uit die evangelies saamgestel kan word nie. Daar word gevra na die kontinuïteit tussen die voor- en na-Pase Jesus.
6 Van Aarde (2004:225-226) volg egter nie 'n positiwistiese (deterministiese) deduktiewe benadering nie, maar op 'n postmoderne 'abduktiewe' wyse formuleer hy 'n 'hipotese' wat op grond van bevindings, voortspruitend uit die ondersoek na die data, gewysig, bevestig of afgewys kan word.
8 Sistemiese sonde verwys na die etiek van 'n betrokke sisteem wat op so 'n wyse toegepas word dat mense in die sisteem passief skuldig raak aan oortredings (vgl. Borg 2011:80-82).
10 Hierdie argument van Van Eck is uiters gepas na afloop van die finale besprekingspunt wat deur die 70ste Algemene Kerkvergadering (AKV) van die Nederduitsch Hervormde Kerk van Afrika (NHKA) (2013:349) behandel is. In die bespreking van beskrywingspunt 66 aangaande seksualiteit/homoseksualiteit, op 27 September 2013, lig 'n afgevaardigde sy kommer oor die aanvaarding van die beskrywingspunt wat voorstel dat die AKV 'besluit om geen onderskeid te maak in seksuele oriëntasie in besluite wat lidmate of ampsdraers raak nie'. Die afgevaardigde verwys na die gerugte dat daar tans 'n film genaamd Corpus Christi vervaardig word waarin Jesus en sy dissipels na bewering as homoseksueel uitgebeeld sou word. Volgens die afgevaardigde sou 'n aanvaarding van die beskrywingspunt 'ook die deur vir daardie moontlikheid oopmaak'. Alhoewel die argument myns insiens nie houdbaar is nie, dui dit tog die realiteit aan dat Jesus nie meer die alleenbesit van die kerk is nie. Die geloofsgemeenskap kan gerusgestel word deur die kerk se ernstige en daadwerklike ondersoeke en uitbeelding van die historiese Jesus, aangesien dit kan verseker dat sekulêr verwronge beelde van Jesus nie die geloof bedreig nie.